286 T. THORELL 
cephalica brevis lateribus levissime rotundatis anteriora versus 
sensim paullo angustata est, frons leviter rotundata dimidiam 
partem thoracicam latitudine circiter aequat.. Sat humilis est 
cephalothorax, dorso a latere viso ante declivitatem posticam 
longam, rectam et modice declivem primum recto et librato, 
dein, pone oculos, modice proclivi et paullo convexo, clypeo di- 
recto, tenuiter elevato-marginato; spatium inter marginem clypei 
et oculos medios anticos horum diametro circa duplo majus est, 
spatium inter eum et oculos laterales anticos horum diametrum 
circiter aequat. Impressiones cephalicae obsoletae sunt, sulcus 
ordinarius centralis brevis et tenuissimus. Totus cephalothorax 
granulis minutis densissimis sub-scaber et -opacus est, parce et 
tenuissime pubescens. Petéolus brevissimus. Area oculorwm vix 
ultra dimidiam latitudinem frontis occupat; exceptis mediis an- 
ticis, qui nigricantes et rotundi fortiusque convexi sunt, albi- 
cantes et, ut videtur, sub-deplanati et -angulati sunt oculi, medii 
postici praesertim. Oculi medii antici parvi et reliquis minores 
sunt, lateralibus anticis circa duplo minores; oculi postici sub- 
aequales (laterales mediis, ut videtur, paullo majores tamen) la- 
teralibus anticis paullo minores sunt. Series oculorum postica 
serie antica saltem diametro oculi lateralis singuli longior est; 
series ambae desuper visae modice recurvae sunt, a fronte visa 
series postica levius, series antica vero fortiter deorsum est cur- 
vata, etsi linea recta oculos anticos supra tangens recta est. Area 
oculorum mediorum multo, saltem dimidio, latior est postice 
quam antice, et parum longior quam latior antice. Spatia, quibus 
distant medii antici a mediis posticis, illorum diametrum circiter 
aequant, et paullo majora sunt quam spatium, quo disjuncti sunt 
oculi bini laterales. (Attamen apicibus appropinquare dici non 
possunt series duae oculorum, quum lineae duae per centra ocu- 
lorum utriusque seriei ductae apicibus non appropinquent, sed 
potius paullo divaricent). Spatia inter oculos anticos minuta et 
sub-aequalia sunt; spatia, quibus medii postici a lateralibus po- 
sticis distant, sat parva quoque, diametro oculi multo minora; 
spatium contra, quo medii postici inter se sunt separati, horum 
oculorum diametrum saltem aequat. Sternum magnum, circa !/, 
